Matt Frewer
<s>Matthew George Frewer, poznatiji kao Matt Frewer (Washington, D.C., 4. siječnja 1958.) je američko-kanadski glumac, pjevač i komičar.</s>

<s>Biografija</s>

<s>Rodio se u Washingtonu kao sin kanadskog mornaričkog časnika Fredericka Charlesleyja Frewera i njegove supruge Gillian Anne, née German.</s><s>Odgojen je i školovao se u Ontariju, a 1980. godine je diplomirao na glumačkoj akademiji Bristol Old Vic Theatre School u Engleskoj, a koju je 1946. godine osnovao Laurence Olivier.</s><s>Svoje prve uloge ostvario je tokom 1983. godine, a najzvučnija od njih bila je sporedna uloga u slavnom Monty Python's The Meaning of Life.</s><s>Ipak, najveći uspjeh u njegovoj ranoj karijeri bila je uloga umjetne inteligencije po imenu Max Headroom u kultnoj, istoimenoj TV seriji, gdje je Frewer također tumačio i ulogu novinara Edisona Cartera.</s><s>Max Headroom postao je kult-ikona 80-ih godina i prekretnica u Frewerovoj karijeri; Frewer je i kasnije, u nekoliko navrata, reprizirao svoju ulogu, a najrecentnije pojavljivanje bilo je u filmu Pixels iz 2015. godine.</s>

<s>Tokom 80-ih i 80-ih godina, Frewer je naizmjenično ostvario nekoliko filmskih i televizijskih uloga, među kojima se posebno ističe ona susjeda "Big Russa" Thompsona u uspješnoj komediji Honey, I Shrunk the Kids iz 1989. godine.</s><s>U ovom se periodu bavio i posuđivanjem glasa u animiranim serijama, tako da se pojavio kao Sid the Squid u kultnoj Batman: The Animated Series te Hadovog pomoćnika Panica u Disneyjevom animiranom hitu Hercules iz 1997. godine.</s>

<s>U narednim godinama, značajnije uloge ostvarivao je u serijama nego na filmovima, a od 2000. do 2002. godine je tumačio Sherlocka Holmesa u Hallmarkovoj četverodjelnoj seriji televizijskih filmova; kritike na njegovu interpretaciju bile su mještovite do negativnih.</s><s>Godine 2009. pojavio se kao umirovljeni superheroj Moloch u Snyderovoj adaptaciji stripa Watchmen, a naredne godine je bio Bijeli Vitez u hvaljenoj mini-seriji Alice.</s><s>Tokom prve dvije sezone serije Orphan Black, Frewer je tumačio lik dr. Aldousa Leekieja, a 2016. godine je imao i sporednu ulogu u seriji 12 Monkeys.</s>

<s>Privatni život</s>

<s>Od 1984. godine je u braku s engleskom glumicom Amandom Hillwood, s kojom ima jednu kćer.</s>

<s>Filmografija</s>

<s>Film</s>

<s>Televizija</s>

<s>Nagrade i nominacije</s>

<s>Vanjske poveznice</s>

<s>Mattblank.com interview</s>

<s>Kanadski filmski glumci
Kanadski komičari
Kanadski televizijski glumci
Kanadski pjevači
Američki filmski glumci
Američki komičari
Američki televizijski glumci
Američki pjevači
Glumci koji su tumačili Sherlocka Holmesa</s>

